Nikolai Aistrup fra Concordia Forsikring Himmerland var blot 11 sekunder fra sejren i det 208 kilometer lange Himmerland Rundt.

Efter en blæsende dag i det nordjyske terræn trak André Steensen fra Glud & Marstrand det længste stå i sidste runde op af Himmerlandsgade i Aars. Forfølgerne Nikolai Aistrup og Angelo Furlan måtte se sig slået. André Steensen spurtede sig til sejren i tiden 5.40,31, og Nikolai Aistrup fra Team Concordia Forsikring Himmerland kom ind 11 sekunder efter, mens italienske Angelo Furlan fra Christina Watches-Onfone blev nummer tre. - Jeg havde jo benene til at vinde, så hvis jeg havde haft et par holdkammerater, så havde det hjulpet. Så det er lidt træls at stå her som nummer to, siger Nikolai Aistrup. UCI-løbet Himmerland Rundt startede dette år i Farsø, hvorefter turen gik til Aalestrup og dernæst Aars. Team Concordia Forsikring Hinmerland havde seks ryttere med fra start, men tre måtte udgå efter et styrt på landevejen imellem Aalestrup og Aars. -Der var en, der væltede foran an mig, og trak mig med ned, siger en forslået og ærgerlig Morten Øllegard, Team Concordia Forsikring Himmerland. Det er andet år at Himmerland Rundt afvikles. I top-5 sluttede altså: 1. André Steensen, Glud & Marstrand 2. Nikolai Aistrup, Team Concordia Forsikring Himmerland 3. Angelo Furlan, Christina Watches-Onfone 4. Sebastian Lander, Glud & Marstrand 5. Michael Reihs, Christina Watches-Onfone